钦定古今图书集成/明伦汇编/氏族典/第368卷 > 《廖用贤尚友录》 > 谈一凤
## 钦定古今图书集成/明伦汇编/氏族典/第368卷 > 《廖用贤尚友录》 > 谈一凤

按《万姓统谱》：“一凤字文瑞，无锡人。弘治壬子举于应
天，任桂林府学训导。尝承委纂修《孝庙实录》，督学姚
镆谓有史才，深器重之。时建宣成书院，选八桂儁士，
延师分教，推一凤总理其事。乃严立教条，析疑义，正
文体，每励诸生以明体适用之学，绰有苏湖遗风。以
外艰归，复除进贤尢，为士所敬服。”今列名宦祠祀之。
擢应山尹，多惠政。邑人颜木述父老之言，为《遗爱碑》。